Ανθρώπινη Κόλαση

Το ***Ανθρώπινη κόλαση*** (Πρωτότυπος τίτλος: ***Dead Reckoning***) είναι αμερικανικό φιλμ νουάρ του 1947 σε σκηνοθεσία Τζον Κρόμγουελ και σενάριο των Στιβ Φίσερ και Όλιβερ Γκάρετ, βασισμένο σε μια ιστορία των Τζέραλντ Ντρέισον Άνταμς και Σίντνεϊ Μπάιντελ. Πρωταγωνιστούν οι Χάμφρεϊ Μπόγκαρτ και Λίζαμπεθ Σκοτ.

## Πλοκή

Φεύγοντας από μια εκκλησία, ο πατέρας Λόγκαν, ένας πολύ γνωστός πρώην αλεξιπτωτιστής, συναντά τον λοχαγό "Ριπ" Μέρντοκ, ο οποίος βρίσκεται εκεί για να πει σε κάποιον τι του έχει συμβεί τις τελευταίες ημέρες σε περίπτωση που οι εχθροί του φτάσουν σε αυτόν. Ο Μέρντοκ αρχίζει να αφηγείται τα γεγονότα κάνοντας μια αναδρομή.

Αμέσως μετά τον Β' Παγκόσμιο Πόλεμο, οι αλεξιπτωτιστές και στενοί φίλοι ο Λοχαγός Ριπ Μέρντοκ και ο Λοχίας Τζόνυ Ντρέικ διατάσσονται μυστηριωδώς για να ταξιδέψουν από το Παρίσι στην Ουάσινγκτον. Όταν ο Ντρέικ μαθαίνει ότι θα του απονεμηθεί το Μετάλλιο Τιμής (και του Μέρντοκ ο Σταυρός της Διακεκριμένης Υπηρεσίας), εξαφανίζεται από το τρένο κατά την αποβιβάση του προτού οι φωτογράφοι των εφημερίδων μπορούν να τραβήξουν τη φωτογραφία του. 

Ο Ριπ Μέρντοκ πηγαίνει στην Ουάσινγκτον, και έπειτα αποφασίζει να εντοπίσει τον φίλο του, ακολουθώντας τις ενδείξεις που τον οδηγούν στο Gulf City στις νότιες Ηνωμένες Πολιτείες, όπου μαθαίνει ότι ο Ντρέικ είναι νεκρός, και το καμένο πτώμα του ανακτάται από ένα αυτοκινητιστικό δυστύχημα. Τότε ανακαλύπτει ότι ο Ντρέικ εντάχθηκε στο στρατό χρησιμοποιώντας ψεύτικο όνομα για να αποφύγει μια κατηγορία για την δολοφονία ενός πλούσιου γέρου που ονομάζοταν Τσάντλερ επειδή ήταν ερωτευμένος με την όμορφη νεαρή γυναίκα του, την Κόραλ.

Ο Μέρντοκ πηγαίνει σε ένα νυχτερινό κέντρο διασκέδασης για να ρωτήσει τον μπάρμαν Λουί Ορντ, εναν μάρτυρα στη δίκη της δολοφονίας. Ο μπάρμαν αποκαλύπτει στον Μέρντοκ ότι ο Ντρέικ του είχε δώσει ένα γράμμα για αυτόν. Ο Μέρντοκ συναντά επίσης εκεί την Κόραλ και τον Μαρτινέλι, τον ιδιοκτήτη του νυχτερινού κέντρου. Βλέποντας την Κόραλ να χάνει πολλά χρήματα στη ρουλέτα του καζίνου, ο Μέρντοκ όχι μόνο αντισταθμίζει τις απώλειές της στα ζάρια, αλλά κερδίζει για εκείνη επιπλέον 16.000 δολάρια. 
Για κάποιο λόγο, ωστόσο, ο Μέρντοκ αισθάνεται άβολα με την κατάσταση. Όταν πηγαίνουν να εισπράξουν τα χρήματα στο ιδιωτικό γραφείο του Μαρτινέλι, ο Μέρντοκ δέχεται ένα ποτό το οποίο περιέχει μια ναρκωτική ουσία. Όταν ξυπνά το επόμενο πρωί, βρίσκει το πτώμα του Ορντ στο διπλανό κρεβάτι του δωμάτιου του στο ξενοδοχείου που διαμένει. Ωστόσο καταφέρνει να κρύψει το πτώμα πριν φτάσει ο υπαστυνόμος Κινκαιντ, ο οποίος λίγο νωρίτερα είχε δεχθεί ένα ανώνυμο τηλεφώνημα για να ψάξει στο δωμάτιό του.

Ο Μέρντοκ συνεργάζεται με την Κόραλ.Υποψιαζόντας ότι ο Μαρτινέλι σκότωσε τον Ορντ για να πάρει την επιστολή, ο Μέρντοκ μπαίνει στο γραφείο του, μόνο για να βρει το χρηματοκιβώτιο που είναι ήδη ανοιχτό. Λίγο μετά κάποιος άγνωστος τον αιφνιδιάζει και χτυπά απο πίσω χάνοντας τις αισθήσεις του, ο οποίος μυρίζει γιασεμί, το ίδιο άρωμα με το άρωμα της Κόραλ. 

Όταν ο Μέρντοκ ξυπνά, αντικρύζει τον Μαρτινέλι που του ζητά να αποκαλύψει τι υπάρχει στην κωδικοποιημένη επιστολή. Ο Μέρντοκ αρνείται να πει οτιδήποτε και ο μπράβος του Μαρτινέλι, Κράους αναλαμβάνει δράση χτυπώντας τον πολύ άσχημα. Ωστόσο, ο Μέρντοκ καταφέρνει με ένα τεχνάσμα να ξεφύγει από τους απαγωγείς του όταν ο Κράους τον πάει πίσω στο ξενοδοχείο του, καθώς στην είσοδο φτάνει η αστυνομία. Η αφήγηση στον Πάτερ Λόγκαν τελειώνει και ο Μέρντοκ εξαφανίζεται προτού προλάβει εκείνος να καλέσει κάποιον για βοήθεια.

Ο Μέρντοκ αρχίζει να υποψιάζεται την Κόραλ και πηγαίνει στο διαμέρισμά της για να την αντιμετωπίσει. Αυτήν ισχυρίζεται ότι είναι αθώα, αλλά τελικά παραδέχεται ότι πυροβόλησε τον άντρα της βρισκόμενη σε αυτοάμυνα. Έπειτα πήγε στον Μαρτινέλι για να την συμβουλέψει και του έδωσε το όπλο δολοφονίας, αλλά έκτοτε εκείνος την εκβιάζει. 
Ερωτευμένος μαζί της, ο Μέρντοκ συμφωνεί να εγκαταλείψει την πόλη μαζί της, αλλά επιμένει να ανακτήσει πρώτα το ενοχοποιητικό όπλο, παρά τις αντιρρήσεις της Κόραλ. Πηγαίνει στο κλαμπ και απειλεί τον Μαρτινέλι με ένα όπλο, όπου ο ιδιοκτήτης του κλαμπ αποκαλύπτει στον Μέρντοκ ότι η Κόραλ είναι η σύζυγός του. Ο Μαρτινέλι παραδέχεται ότι αυτός σκότωσε τον Τσάντλερ (έχοντας μάθει ότι ο άντρας της είχε πει ψέματα ότι είχε μόνο έξι μήνες ζωή ακόμη) και χρησιμοποιήσε τον Ντρέικ, έτσι ώστε η Κόραλ να μπορεί να κληρονομήσει την περιουσία του Τσάντλερ. Ο Μέρντοκ παίρνει τελικά το όπλο της δολοφονίας και αναγκάζει τον Μαρτινέλι να βγει πρώτος από το κτίριο. 
Καθώς ανοίγει την πόρτα, ο Μαρτινέλι πυροβολείται από έναν άγνωστο και σκοτώνεται.

Ο Μέρντοκ πηδά στο αυτοκίνητο που περιμένει εκεί και βλέπει να το οδηγεί η Κόραλ. Αναλαμβάνει την οδήγηση και καθώς απομακρύνονται, κατηγορεί την Κόραλ ότι προσπάθησε να τον σκοτώσει. Όταν αυτήν τον πυροβολεί, το αυτοκίνητο αναπτύσει ιλιγγιώδη ταχύτητα και συντρίβεται στον κορμό ενός δέντρου. Οι δυο επιβαίνοντες επιζούν, αλλά η Κόραλ υποφέρει από σοβαρά τραύματα. Στο νοσοκομείο, ο Μέρντοκ την παρηγορεί στις τελευταίες στιγμές πριν εκείνη ξεψυχήσει.
## Διανομή ρόλων
* Χάμφρεϊ Μπόγκαρτ ως Λοχαγός Γουόρεν "Ριπ'' Μέρντοκ
* Λίζαμπεθ Σκοτ ως Κόραλ "Ντάστι"/"Μάικ" Τσάντλερ
* Μόρις Καρνόφσκι ως Μαρτινέλι
* Τσαρλς Κέιν ως υπαστυνόμος Κινκάιντ
* Γουίλιαμ Πρινς ως Λοχίας Τζόνυ Ντρέικ
* Μάρβιν Μίλερ ως Κράους
* Γουάλας Φορντ ως Μακ Γκι
* Τζέιμς Μπελ ως Πάτερ Λόγκαν
* Τζορτζ Τσάντλερ ως μπάρμαν Λουί Ορντ
* Γουίλιαμ Φόρεστ ως Συνταγματάρχης Σίμπσον 
* Ρούμπι Ντάντριτζ ως υπηρέτρια Ρούμπι

## Παραπομπές

## Εξωτερικοί σύνδεσμοι

*
* 

Κατηγορία:Φιλμ νουάρ
Κατηγορία:Ταινίες του 1947
Κατηγορία:Αμερικανικές ταινίες της δεκαετίας 1940
Κατηγορία:Αμερικανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Τζον Κρόμγουελ
Κατηγορία:Αμερικανικές ταινίες μυστηρίου
Κατηγορία:Ταινίες παραγωγής Columbia Pictures
Κατηγορία:Ταινίες γυρισμένες στην Ουάσινγκτον